gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3771, del 14-06-2000 (2000/4563)

Concurs número 00/0/04/003. Redacció de projectes tècnics per a l'edifici destinat a piscina coberta.
-----------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/4563


Data del document
:   26-05-2000

Organisme emissor
:   Ajuntament d'Algemesí

Tipus de document
:   Concurs

Descriptors 

:   * Algemesí
    * contracte de serveis

Concurs número 00/0/04/003. Redacció de projectes tècnics per a l'edifici destinat a piscina coberta. [2000/S4563]
  
1. Entitat adjudicadora
  
- Organisme: Ajuntament d'Algemesí
  
- Dependència que tramita l'expedient: Departament de Contractació
  
- Número d'expedient: 00/4/04/003
  
2. Objecte del contracte
  
- Descripció de l'objecte: redacció de projectes tècnics per a l'edifici destinat a piscina coberta.
  
- Termini d'execució: sis mesos, exclòs el mes d'agost.
  
3. Tramitació, procediment i forma d'adjudicació
  
- Tramitació: ordinària
  
- Procediment: obert
  
- Forma: concurs
  
4. Pressupost base de licitació
  
- Import total: 39.014.916 pessetes, IVA inclòs.(78.131,57 euros)
  
5. Garanties
  
- Provisional: es dispensa
  
- Definitiva: 4% de l'import d'adjudicació
  
6. Obtenció d'informació i documentació
  
- Entitat: Ajuntament d'Algemesí, Departament de Contractació
  
- Domicili: c/ muntanya, 24
  
- Localitat: 46819 Algemesí.
  
- Telèfon: 43 075 14 02
  
- Data termini d'obtenció de documentació: vint-i-sis dies naturals a partir de l'endemà de la publicació.
  
7. Documents específics del contractista
  
Acreditació de la titulació acadèmica legalment adequada per a poder signar els projectes objecte de contractació.
  
8. Presentació de les ofertes o de les sol·licituds de participació
  
- Data termini de presentació: vint-i-sis dies naturals a partir de l'endemà de la publicació.
  
- Documentació a presentar: s'especifica en la clàusula 9 del plec de condicions.
  
- Lloc de presentació: Registre General de l'ajuntament
  
9. Obertura d'ofertes
  
- Entitat: Ajuntament d'Algemesí
  
- Data: el cinquè dia hàbil següent al termini de presentació de propostes.
  
- Hora: 13.00 hores
Diari Oficial de la Generalitat Valenciana


Sumari del DOGV 3755, del 23-05-2000 (2000/4123)

DECRET 6/2000, de 22 de maig, del president de la Generalitat Valenciana, pel qual assigna la titularitat de les conselleries que componen l'administració de la Generalitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4123


Data del document
:   22-05-2000

Organisme emissor
:   Presidència de la Generalitat

Tipus de document
:   Decret

Descriptors 

:   * Govern Valencià
    * Conselleria Portaveu del Govern
    * Conselleria Economia, Hisenda i Ocupació
    * Conselleria Obres Públiques, Urbanisme i Transports
    * Conselleria Cultura i Educació
    * Conselleria de Sanitat
    * Conselleria Indústria i Comerç
    * Conselleria Agricultura, Pesca i Alimentació
    * Conselleria Medi Ambient
    * Conselleria Justícia i Administracions Públiques
    * Conselleria de Benestar Social
    * legislació

DECRET 6/2000, de 22 de maig, del president de la Generalitat Valenciana, pel qual assigna la titularitat de les conselleries que componen l'administració de la Generalitat Valenciana. [2000/A4123]
  
L'article 16.b de la Llei 5/1983, de 30 de desembre, de Govern Valencià, atribueix al seu president la facultat de nomenar i separar els consellers de la titularitat de les distintes conselleries, per això, fent ús d'aquesta atribució,
  
DECRETE
  
Article únic
  
L'assignació de la titularitat de les conselleries que s'assenyalen tot seguit als consellers i conselleres següents:
  
- Al senyor Vicente Rambla Momplet, la Conselleria d'Economia, Hisenda i Ocupació.
  
- Al senyor José Ramón García Antón, la Conselleria d'Obres Públiques, Urbanisme i Transports.
  
- Al senyor Manuel Tarancón Fandos, la Conselleria de Cultura i Educació.
  
- Al senyor Serafín Castellano Gómez, la Conselleria de Sanitat.
  
- Al senyor Fernando V. Castelló Boronat, la Conselleria d'Indústria i Comerç.
  
- A la senyora Maria Àngels Ramón-Llin i Martínez, la Conselleria d'Agricultura, Pesca i Alimentació.
  
- Al senyor Fernando Modrego Caballero, la Conselleria de Medi Ambient.
  
- Al senyor Carlos González Cepeda, la Conselleria de Justícia i Administracions Públiques.
  
- Al senyor Rafael Blasco Castany, la Conselleria de Benestar Social.
  
- A la senyora Alicia de Miguel García, la Conselleria del Portaveu del Govern.
  
DISPOSICIÓ FINAL
  
Aquest decret entrarà en vigor el mateix dia de la seua aprovació.
  
València 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 3811, del 09-08-2000 (2000/6085)

Informació pública de l'Institut de la Petita i Mitjana Indústria de la Generalitat Valenciana (IMPIVA), per la qual es revoca l'ajuda.
---------------------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6085


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Anunci

Informació pública de l'Institut de la Petita i Mitjana Indústria de la Generalitat Valenciana (IMPIVA), per la qual es revoca l'ajuda. [2000/X6085]
  
Davant la impossibilitat d'efectuar la notificació directament a la persona interessada, la qual s'ha intentat sense efecte, tot complint el que s'ha disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es publica la següent notificació a la persona que a continuació es ressenya: María José Escartí Caparrós, amb domicili a Alacant, al c/ Médico Pascual Perel, 38 àtic, expedient IMEREJ/1999/21, Programa IMEREJ-P, Energies Renovables (E. Solar Fotovoltaica Particul.).
  
Assumpte: comunicació de revocació d'ajuda.
  
Atés que no s'han presentat al·legacions a la comunicació d'inici d'expedient de revocació de l'ajuda concedida en el marc del programa de referència, el director general de l'IMPIVA ha dictat Resolució de 30 de desembre de 1999 per la qual es revoca l'ajuda esmentada.
  
Subvenció inicial 630.000 PTA (3.786,38 euros)
  
Revocació 630.000 PTA (3.786,38 euros)
  
Subvenció final 0 PTA (0,00 euros)
  
La resolució del director general per la qual es revoca l'ajuda és definitiva en via administrativa, i contra ella podrà interposar-se recurs contenciós administratiu, en el termini de dos mesos comptadors des de l'endemà de la notificació davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.
  
Estem a la seua disposició per a qualsevol informació complementària, facilitant el número d'expedient indicat més amunt (Departament d'Eficiència Energètica).
  
Valencia, 4 de juliol de 2000.- La directora técnico-administrativa: Rosa Ana Cremades Cortés.
  
sInstitut de la Petita i Mitjana Indústria
  
IMPIVA
Diari Oficial de la Generalitat Valenciana


Sumari del DOGV 3901, del 20-12-2000 (2000/10676)

Informació pública de l'estudi de detall de la unitat d'execució núm. 1 del sector 14 del PGOU de Paterna.
----------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10481


Organisme emissor
:   Ajuntament de Paterna

Tipus de document
:   Anunci

Informació pública de l'estudi de detall de la unitat d'execució núm. 1 del sector 14 del PGOU de Paterna. [2000/X10302]
  
Aquesta Alcaldia, mitjançant Decret de 13 de desembre de l'any 2000, ha resolt sotmetre a informació pública l'estudi de detall presentat per Heron City, de la unitat de execució núm. 1 del sector 14, del Pla General d'Ordenació Urbana de Paterna; de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Cosa que es sotmet a informació pública, d'acord amb allò que disposa l'article 46 de la Llei 6/1994, abans esmentada; advertint de la possibilitat de formular al·legacions, pel termini de vint dies hàbils, comptat des de la publicació de l'edicte en el DOGV.
Diari Oficial de la Generalitat Valenciana


Sumari del DOGV 3782, del 29-06-2000 (2000/5439)

Informació pública del programa d'actuació integrada UE 7-A, amb els projectes d'urbanització i reparcel·lació.
---------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5439


Organisme emissor
:   Ajuntament de Vilallonga

Tipus de document
:   Anunci

Informació pública del programa d'actuació integrada UE 7-A, amb els projectes d'urbanització i reparcel·lació. [2000/S5439]
  
La corporació municipal, en sessió celebrada el dia 19 de juny de 2000, va acordar sotmetre a informació pública per un termini de 20 dies hàbils, comptadors des de l'endemà de la publicació d'aquest edicte en el Diari Oficial de la Generalitat Valenciana el programa d'actuació integrada UE 7-A, redactat per l'ajuntament i promogut per gestió directa, amb els projectes d'urbanització i reparcel·lació, i en les condicions assenyalades en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant aquest període podran formular-se tantes al·legacions com alternatives tècniques a l'exposada al públic, i també presentar proposicions juridicoeconòmiques durant el termini dels cinc dies següents al venciment del termini anterior.
  
Aquests terminis quedaran prorrogats per 20 dies addicionals, si durant els deu primers dies de la informació pública es presentara alternativa tècnica substancialment distinta a la inicial i es prestara caució d'això en la quantia que reglamentàriament es determine.
  
L'acte d'obertura de pliques se celebraria en la primera data hàbil a la conclusió del termini per a presentar les proposicions juridicoeconòmiques.
Diari Oficial de la Generalitat Valenciana


Sumari del DOGV 3666, del 14-01-2000 (2000/214)

Informació pública de dos projectes de modificació puntual del Pla General d’Ordenació Urbana de l’Alcora.
----------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/214


Organisme emissor
:   Ajuntament de l'Alcora

Tipus de document
:   Anunci

Informació pública de dos projectes de modificació puntual del Pla General d'Ordenació Urbana de l'Alcora. [2000/M214]
  
Després de l'acord de l'ajuntament en ple, adoptat en sessió de 21 de desembre, s'exposen a informació pública per un període d'un mes, a comptar des de la publicació d'aquest edicte en el Diari Oficial de la Generalitat Valenciana, els següents projectes de modificació puntual del Pla General d'Ordenació Urbana d'aquesta vila:
  
Expedient 2/1999: conté una modificació puntual, referent al canvi d'ús de sòl en illes delimitades pels carrers de Sant Nicolau, carrer sense nom i camí de Sant Cristófol.
  
Expedient 3/1999: conté una modificació puntual, referent a la descatalogació d'un immoble, al carrer Major, 45-47.
  
Els expedients es troben a les dependències de l'ajuntament (c/ Sant Francesc nº 5, l'Alcora) per a la seua consulta pública i presentació de les al·legacions que es consideren oportunes, en hores d'oficines i dies hàbils.
  
En el cas que no es presente cap al·legació les corresponents modificacions es consideraran provisionalment aprovades.
  
Cosa que es fa pública en compliment de l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa, així mateix, que, de conformitat amb l'article 57.1.B de la dita llei, l'obertura d'aquesta informació pública té l'efecte suspensiu de llicències establit en el Text Refós de la Llei del Sòl (RDL de 26 de juny).
Diari Oficial de la Generalitat Valenciana


Sumari del DOGV 3879, del 16-11-2000 (2000/9165)

Informació pública del projecte d'urbanització i el projecte de reparcel·lació de la unitat d'execució 1 del sector E-30 (carretera de Crevillent) del Pla General d'Elx.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9165


Organisme emissor
:   Ajuntament d'Elx

Tipus de document
:   Anunci

Informació pública del projecte d'urbanització i el projecte de reparcel·lació de la unitat d'execució 1 del sector E-30 (carretera de Crevillent) del Pla General d'Elx. [2000/M9165]
  
L'Alcaldia, mitjançant el Decret de data 11 d'agost de 2000, ha disposat sotmetre a informació pública el projecte d'urbanització i el projecte de reparcel·lació de la unitat d'execució 1 del sector E-30 (carretera de Crevillent) del Pla General d'Elx, presentat per la senyora Pilar Montalbán Torrejón.
  
D'acord amb el que disposen les articles 53 i 69 de la Llei 6/1994, de 15 de novembre, Reguladora de l'Activitat Urbanística, en relació amb l'article 46 del mateix text legal, se sotmeten a informació pública durant un període de 20 dies des de la publicació d'aquest edicte en el Diari Oficial de la Generalitat Valenciana, els projectes d'urbanització i de reparcel·lació de la unitat d'execució 1 del sector E-30 (carretera de Crevillent) del Pla General d'Elx, que s'anunciaran mitjançant la publicació d'aquest edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana.
  
Durant el període d'informació pública s'hi podran formular les al·legacions que escaiguen als drets dels particulars i es podran consultar els projectes d'urbanització i de reparcel·lació al Departament d'Urbanisme de l'Ajuntament d'Elx.
  
Així mateix, i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar, a l'efecte de remetre avís, amb el contingut d'aquest anunci, als titulars de drets que figuren al cadastre, segons el que estableix l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3899, del 18-12-2000 (2000/9321)

Rotlle d'apel·lació número 403/2000. Cèdula de notificació.
-----------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9321


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 403/2000. Cèdula de notificació. [2000/S9321]
  
La Secció de Suport de la Secció Novena de l'Audiència Provincial de València, ha dictat en el rotlle d'apel·lació número 403/2000, la sentència que té com encapçalament i part dispositiva el que es diu tot seguit:
  
«Audiència Provincial de València
  
Secció Novena
  
La Secció Novena de suport d'aquesta Audiència Provincial, sent-ne ponent la magistrada Begoña Solaz Roldán, ha vist les actuacions de judici verbal 344/1998, promogudes davant el Jutjat de Primera Instància número 12 de València, pel senyor José Miguel Vivó Feliu i Isidro Cuenca Nácher contra la senyora Pilar Ibarra Casañs, Consorcio de Compensación de Seguros, Banco Vitalicio de España i el senyor Manuel López de la Osada, sobre reclamació de quantitat; pendents davant d'aquesta en virtut del recurs d'apel·lació interposat pel senyor José Miguel Vivo Feliu qui en el seu escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Estimar el recurs d'apel·lació interposat pel senyor José Miguel Vivó Feliu, contra la sentència de data 31 de gener de l'any 2000, dictada pel Jutjat de Primera Instància número 12 de València, en les actuacions sobre judici verbal número 344/1998, així com l'adhesió a aquest plantejada per Isidro Cuenca Nácher, i, en conseqüència, revocar la citada resolució, en el particular relatiu a la quantia de les indemnitzacions a percebre pels apel·lants esmentats, que ascendiran, en el cas del senyor Vivó Feliu a 199.667 pessetes i en el del senyor Cuenca Nácher a 242.531 pessetes, i la resta dels pronunciaments de la sentència apel·lada es mantindran sense fer especial imposició de les costes d'aquesta alçada.
  
No s'hi pot interposar cap recurs.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda la senyora Pilar Ibarra Casañs.
Diari Oficial de la Generalitat Valenciana


Sumari del DOGV 3762, del 01-06-2000 (2000/4390)

Rotlle d'apel·lació número 779/1999. Cèdula de notificació.
-----------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/4390


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 779/1999. Cèdula de notificació. [2000/Q4390]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 779/1999, que prové del judici verbal, del Jutjat de Primera Instància número 6 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Sentència número 235/2000
  
Magistrats:
  
· José Martínez Fernández
  
· Gonzalo Caruana Font de Mora
  
· Antonio Pardo Llorens
  
València, 27 de març de 2000
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 779/1999, que prové de les actuacions de judici verbal civil promogudes davant del Jutjat de Primera Instància número 6 de València, amb el número 102/1998, entre les parts; d'una, com a demandant apel·lant, la senyora Violeta Presta Mantuano, representat pel procurador dels tribunals Julio Just Vilaplán, i d'una altra, com a demandat apel·lat, el senyor Vicente Antequera Durá i Allianz Ras, representat pel procurador dels tribunals, sobre reclamació de quantitat, interposat el recurs pel demandant apel·lant.
  
Decisió
  
Que amb l'estimació del recurs, es dóna lloc a la demanda i es desestima la reconvenció, amb la condemna als demandats, el senyor Vicente Antequera Durá i l'asseguradora Allianz Ras, perquè paguen solidàriament a l'actora la quantitat de 93.307 pessetes, amb els interessos legals, que per a l'asseguradora seran els de l'article 20 de la Llei del Contracte d'Assegurança. Les costes de primera instància s'imposen als demandats reconvenients. No es fa condemna en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
 I perquè el que s'ha acordat es complisca i valga de notificació a l'apel·lada incompareguda en aquesta alçada, el senyor Juan Bautista Capella Gimeno, amb la fixació d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3787, del 06-07-2000 (2000/5582)

Informació pública de la modificació puntual del pla general d'ordenació urbana, per a modificar l'article 153 de la normativa vigent.
--------------------------------------------------------------------------------------------------------------------------------------

### Dades del document

Número de DOGV
:   3787

Data del DOGV
:   06-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5582


Organisme emissor
:   Ajuntament del Campello

Tipus de document
:   Anunci

Informació pública de la modificació puntual del pla general d'ordenació urbana, per a modificar l'article 153 de la normativa vigent. [2000/F5582]
  
El Ple de l'ajuntament, en la sessió del dia 18 de maig de 2000, en relació amb l'expedient de modificació puntual del pla general municipal d'ordenació urbana, en el títol indicat, va adoptar un acord del tenor literal següent:
  
Primer
  
Sotmetre a informació pública el projecte de modificació del pla general d'ordenació urbana de referència, pel termini d'un mes, amb anunci en el Diari Oficial de la Generalitat Valenciana i en un diari no oficial d'àmplia difusió a la localitat.
  
Segon
  
Notificar el present acord al promotor de l'expedient número 122-511/1999.
  
Durant el termini esmentat d'un mes, a comptar des de la publicació d'aquest anunci en el Diari Oficial de la Generalitat Valenciana, es podrà consultar l'expedient al Negociat de Planejament i Gestió d'aquest ajuntament i presentar les al·legacions que s'estimen oportunes. Tot això de conformitat amb el que estableixen els articles 38 i 55 de la Llei 6/1994, de 15 de novembre, Reguladora de l'Activitat Urbanística.